CELEX: 32014D0009
Language: hr
Date: 2013-12-18 00:00:00
Title: 2014/9/EU: Odluka Komisije оd 18. prosinca 2013. o izmjeni odluka 2010/2/EU i 2011/278/EU u odnosu na sektore i podsektore koji se smatraju izloženima značajnom riziku od istjecanja ugljika (priopćeno pod brojem dokumenta C(2013) 9186)  Tekst značajan za EGP

14.1.2014   
            
            
               HR
            
            
               Službeni list Europske unije
            
            
               L 9/9
            
         
      ODLUKA KOMISIJE
   
   оd 18. prosinca 2013.
   o izmjeni odluka 2010/2/EU i 2011/278/EU u odnosu na sektore i podsektore koji se smatraju izloženima značajnom riziku od istjecanja ugljika
   (priopćeno pod brojem dokumenta C(2013) 9186)
   (Tekst značajan za EGP)
   (2014/9/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (1), a posebno njezin članak 10.a stavke 1. i 13.,
   budući da:
   
               (1)
            
            
               Odlukom Komisije 2010/2/EU (2) utvrđen je, u skladu s Direktivom 2003/87/EZ, popis sektora i podsektora koji se smatraju izloženima značajnom riziku od istjecanja ugljika.
            
         
               (2)
            
            
               Odlukom Komisije 2011/278/EU (3) utvrđena su prijelazna pravila na razini Unije za usklađenu besplatnu dodjelu emisijskih jedinica u skladu s člankom 10.a Direktive 2003/87/EZ.
            
         
               (3)
            
            
               Svake se godine određeni sektor ili podsektor može uvrstiti u popis sektora i podsektora koji se smatraju izloženima značajnom riziku od istjecanja ugljika ako se na temelju analitičkog izvješća dokaže da taj sektor ili podsektor ispunjava kriterije utvrđene člankom 10.a stavcima 14. do 17. Direktive 2003/87/EZ, nakon promjene sa znatnim učinkom na aktivnosti tog sektora ili podsektora.
            
         
               (4)
            
            
               Određeni sektori koji se nisu smatrali izloženima značajnom riziku od istjecanja ugljika na razini NACE 4 u skladu s Direktivom 2010/2/EU raščlanjeni su i ocijenjen je niz povezanih podsektora kod kojih su određene razlikovne značajke dovele do znatno različitog učinka u usporedbi s ostatkom sektora.
            
         
               (5)
            
            
               Ocjenjivanje je pokazalo da se podsektori „Sušeni krumpir, u obliku brašna, krupica, pahuljica, granula i peleta”, „Zamrznuti krumpir, pripremljen ili konzerviran (uključujući krumpir pečen ili djelomično pečen u ulju i onda zamrznut; isključujući u octu ili octenoj kiselini)” i „Surutka i modificirana surutka, u prahu, granulama i drugim krutim oblicima, koncentrirana ili nekoncentrirana, zaslađena” jasno razlikuju od ostalih podsektora na temelju posebnih značajki i da zadovoljavaju kvantitativne kriterije iz članka 10.a stavka 15. Direktive 2003/87/EZ. Te je podsektore stoga potrebno uvrstiti u popis sektora i podsektora koji se smatraju izloženima značajnom riziku od istjecanja ugljika.
            
         
               (6)
            
            
               Ocjenjivanje je pokazalo da se i podsektor „Slobodno kovani željezni dijelovi za prijenosne, bregaste ili koljenaste osovine i mjenjače” jasno razlikuje od ostalih podsektora na temelju posebnih značajki i da zadovoljava kvantitativni kriterij iz članka 10.a stavka 16. točke (b) Direktive 2003/87/EZ. Taj je podsektor stoga potrebno uvrstiti u popis sektora i podsektora koji se smatraju izloženima značajnom riziku od istjecanja ugljika.
            
         
               (7)
            
            
               Sektori „Proizvodnja gipsa (sadre)” i „Proizvodnja proizvoda od gipsa (sadre) za građevinarstvo” (pripadajuće oznake NACE 2653 i 2662) ponovno su ocjenjeni u 2012. Kvantitativno ocjenjivanje pokazalo je izazovne tržišne karakteristike, kao što su povećana trgovina, osobito uzlazni trendovi uvoza iz zemalja s niskim troškovima proizvodnje, povećani pritisak međunarodnih tržišnih natjecatelja te skromne profitne marže za ocijenjene godine, koje postrojenjima ograničavaju mogućnost ulaganja i smanjenja emisija. Na temelju zajedničkog učinka tih čimbenika te je sektore potrebno smatrati izloženima značajnom riziku od istjecanja ugljika te ih uvrstiti u popis sektora i podsektora koji se smatraju izloženima značajnom riziku od istjecanja ugljika.
            
         
               (8)
            
            
               Odluke 2010/2/EU i 2011/278/EU treba stoga izmijeniti na odgovarajući način.
            
         
               (9)
            
            
               Mjere predviđene ovom Odlukom u skladu su s mišljenjem Odbora za klimatske promjene,
            
         DONIJELA JE OVU ODLUKU:
   Članak 1.
   Izmjene Odluke 2010/2/EU
   Prilog Odluci 2010/2/EU izmjenjuje se u skladu s Prilogom I. ovoj Odluci.
   Članak 2.
   Izmjene Odluke 2011/278/EU
   Prilog I. Odluci 2011/278/EU izmjenjuje se u skladu s Prilogom II. ovoj Odluci.
   Članak 3.
   Adresati
   Ova je Odluka upućena državama članicama.
   
      Sastavljeno u Bruxellesu 18. prosinca 2013.
      
         
            Za Komisiju
         
         Connie HEDEGAARD
         
         
            Članica Komisije
         
      
   
   
      (1)  SL L 275, 25.10.2003., str. 32.
   
      (2)  SL L 1, 5.1.2010., str. 10.
   
      (3)  SL L 130, 17.5.2011., str. 1.
   
      PRILOG I.
      Prilog Odluci 2010/2/EU mijenja se kako slijedi:
      
                  1.
               
               
                  Odjeljak 2. mijenja se kako slijedi:
                  
                              (a)
                           
                           
                              sljedeće oznake unose se prije oznake 15331427:
                              
                                          Oznaka Prodcom
                                       
                                       
                                          Opis
                                       
                                    
                                          „15311230
                                       
                                       
                                          Sušeni krumpir, u obliku brašna, krupica, pahuljica, granula i peleta
                                       
                                    
                                          15311250
                                       
                                       
                                          Zamrznuti krumpir, pripremljen ili konzerviran (uključujući krumpir pečen ili djelomično pečen u ulju i onda zamrznut; isključujući u octu ili octenoj kiselini)”
                                       
                                    
                        
                              (b)
                           
                           
                              sljedeća oznaka unosi se nakon oznake 155154:
                              
                                          Oznaka Prodcom
                                       
                                       
                                          Opis
                                       
                                    
                                          „15515533
                                       
                                       
                                          Surutka i modificirana surutka, u prahu, granulama i drugim krutim oblicima, koncentrirana ili nekoncentrirana, zaslađena”
                                       
                                    
                        
                              (c)
                           
                           
                              sljedeća oznaka dodaje se nakon oznake 26821620:
                              
                                          Oznaka Prodcom
                                       
                                       
                                          Opis
                                       
                                    
                                          „28401133
                                       
                                       
                                          Slobodno kovani željezni dijelovi za prijenosne, bregaste ili koljenaste osovine i mjenjače”
                                       
                                    
                        
            
                  2.
               
               
                  U odjeljku 3. unose se sljedeće oznake nakon oznake 2640:
                  
                              Oznaka Prodcom
                           
                           
                              Opis
                           
                        
                              „2653
                           
                           
                              Proizvodnja gipsa (sadre)
                           
                        
                              2662
                           
                           
                              Proizvodnja proizvoda od gipsa (sadre) za građevinarstvo”
                           
                        
            
   
      PRILOG II.
      U Prilogu I. Odluci 2011/278/EU unos koji se odnosi na referentne vrijednosti za proizvode „Gips”, „Sušeni sekundarni gips” i „Gipsane ploče” zamjenjuje se sljedećim:
      
                  Referentna vrijednost za proizvod
               
               
                  Definicija proizvoda obuhvaćenog referentnom vrijednosti
               
               
                  Definicija procesa i emisija obuhvaćenih referentnom vrijednosti (granice sustava)
               
               
                  Izloženost riziku istjecanja ugljika u skladu s Odlukom 2010/2/EU za godine 2013. i 2014.
               
               
                  Vrijednost referentne vrijednosti
                  (emisijske jedinice/t)
               
            
                  „Gips
               
               
                  Gips koji se sastoji od pržene sadre ili kalcijevog sulfata (uključujući onaj koji se koristi u građevinarstvu, u doradi tkanina i papira, u stomatologiji, sanaciji tla), u tonama gipsanog morta. Alfa gips nije obuhvaćen ovom referentnom vrijednosti za proizvod.
               
               
                  Uključeni su svi procesi koji su izravno ili neizravno povezani s proizvodnim fazama mljevenje, sušenje i prženje.
               
               
                  da
               
               
                  0,048”,
               
            
                  „Sušeni sekundarni gips
               
               
                  Sušeni sekundarni gips (sintetički gips proizveden kao reciklirani nusproizvod elektroindustrije ili reciklirani materijal od građevinskog otpada i krša), izražen u tonama proizvoda.
               
               
                  Uključeni su svi procesi koji su izravno ili neizravno povezani sa sušenjem sekundarnoga gipsa.
               
               
                  da
               
               
                  0,017”,
               
            
                  „Gipsane ploče
               
               
                  Referentnom vrijednosti obuhvaćene su ploče, listovi, paneli, pločice i slični proizvodi od gipsa/smjesa na bazi gipsa, koji (ni)su obloženi/ojačani papirom/kartonom, isključujući proizvode aglomerirane gipsom i ukrašene (u tonama gipsanog morta). Ovom referentnom vrijednosti za proizvod nisu obuhvaćene gips-vlaknatice visoke gustoće.
               
               
                  Uključeni su svi procesi koji su izravno ili neizravno povezani s proizvodnim fazama mljevenja, sušenja, prženja i sušenja ploča. Kod određivanja neizravnih emisija uzima se u obzir samo potrošnja električne energije toplinskih crpki u fazi sušenja.
               
               
                  da
               
               
                  0,131”.